Tallinna Merepäevadel on Vanasadama kail keskkonnatelk, kus on esindatud Eesti Keskkonnauuringute Keskus (EKUK), keskkonnaagentuur, keskkonnaamet, Riigimetsa Majandamise Keskus (RMK) ja Eesti Loodusmuuseum.
Reedest pühapäevani peetavate merepäevade ajaks Vanasadama 18. kaile püstitatud keskkonnatelgis tutvustavad EKUK-i asjatundjad laevandusest pärit saasteainete mõju Läänemere ökosüsteemile ja inimese tervisele, keskkonnaagentuuri pressiesindaja, vahendas BNS.
Keskkonnaagentuur tutvustab ilmateenistuse uut kodulehekülge ning selle uudseid võimalusi ilmainfo leidmiseks. RMK tutvustab Põlula kalakasvatuse tegevust Läänemere kalavarude suurendamisel.
Keskkonnaamet paneb üles Eesti-Soome-Venemaa koostöös valminud Soome lahe aastale pühendatud näituse "Soome lahe aasta 2014". Näitus pakub avastamisrõõmu lahe iseärasustest, ohustatusest ning sellest, kuidas meie igapäevased tarbimisharjumused mõjutavad lahe ökosüsteemi. Keskkonnatelgist saab kasulikku ja põnevat infomaterjali ka Eesti Loodusmuuseumi kohta.
Keskkonnatelk on avatud reedel kella 12-19, laupäeval 10-19 ja pühapäeval 10-17.